এডো ব্রান্ডেস
এডো আন্দ্রে ব্রান্ডেস (ইংরেজি: Eddo Brandes; জন্ম: ৫ মার্চ, ১৯৬৩) নাটাল প্রদেশের পোর্ট শেপস্টোনে জন্মগ্রহণকারী দক্ষিণ আফ্রিকাণ বংশোদ্ভূত জিম্বাবুয়ের সাবেক আন্তর্জাতিক ক্রিকেটার। ১৯৮৭ থেকে ১৯৯৯ সময়কালে জিম্বাবুয়ে ক্রিকেট দলের পক্ষে টেস্ট ও একদিনের আন্তর্জাতিকে অংশগ্রহণ করেছেন। এডো ব্রান্ডেস চারটি (১৯৮৭, ১৯৯২, ১৯৯৬ ও ১৯৯৯) ক্রিকেট বিশ্বকাপে জিম্বাবুয়ে দলের প্রতিনিধিত্ব করেছেন। ঘরোয়া প্রথম-শ্রেণীর জিম্বাবুয়ীয় ক্রিকেটে ম্যাশোনাল্যান্ড দলের প্রতিনিধিত্ব করেছেন। দলে তিনি মূলতঃ ডানহাতি ফাস্ট-মিডিয়াম বোলিং করতেন। এছাড়াও, নিচেরসারিতে কার্যকরী ব্যাটিংশৈলী উপস্থাপন করেছেন তিনি।